Δήμος Σητείας

Ο Δήμος Σητείας είναι δήμος της περιφέρειας Κρήτης, που συστάθηκε με το Πρόγραμμα Καλλικράτης. Προέκυψε από τη συνένωση των προϋπαρχόντων δήμων Σητείας, Ιτάνου και Λεύκης ως προέκταση της επαρχίας Σητείας. Η έκταση του νέου Δήμου είναι 715,154 τ.χλμ και ο πληθυσμός του 20.438 κάτοικοι σύμφωνα με την απογραφή του 2021. Έδρα του νέου δήμου ορίστηκε η Σητεία. Με το ΦΕΚ 239Α/9-11-2011, οι τοπικές Κοινότητες Πεύκων, Χρυσοπηγής, Λιθινών και Περιβολακίων που υπάγονταν για μόνο 10 μήνες στο Δήμο Ιεράπετρας, εντάχθηκαν στον Δήμο Σητείας. Οι Κοινότητες αυτές υπάγονταν παλαιότερα και στην Επαρχία Σητείας. Με το πρόγραμμα Κλεισθένης Ι, οι τοπικές και δημοτικές Κοινότητες μετονομάστηκαν και πάλι σε Κοινότητες την 1η Σεπτεμβρίου 2019. Με εξαίρεση τον πρώην δήμο Σητείας, ο οποίος σήμερα αποτελεί επίσης Κοινότητα, αυτές οι διοικητικές μονάδες έχουν ξανά την ονομασία που έφεραν και προ του προγράμματος Καποδίστριας (1998). Κοινότητες και οικισμοί Ο Δήμος Σητείας αποτελείται από 32 Κοινότητες, οι οποίες βρίσκονται στις τέσσερεις Δημοτικές Ενότητες Ιτάνου, Λεύκης, Ανάληψης και Σητείας. Ο Δήμος περιλαμβάνει όλες τις Κοινότητες της Επαρχίας Σητείας, με εξαίρεση τις τέσσερεις Κοινότητες Αγίου Στεφάνου, Ορεινού, Σταυροχωρίου και Σχινοκαψάλων, οι οποίες σήμερα ανήκουν στον Δήμο Ιεράπετρας. Διατελέσαντες κοινοτάρχες και δήμαρχοι Σητείας Για τους κοινοτάρχες και δημάρχους του προκαποδιστριακού δήμου και για τους κοινοτάρχες της τέως και νύν κοινότητος, βλέπε: Κοινότητα Σητείας Βιβλιογραφία Συλλογικό έργο, Κρήτη- Το Αφιέρωμα, εκδ. οίκος Αρσινόη, Αθήνα 1985, τόμος 10. Πηγές Πρόγραμμα Καλλικράτης - ΦΕΚ Α87 της 07/06/2010 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010 Υπουργείο Εσωτερικών, σχέδιο Καλλικράτης Παραπομπές